DILONGI YA 25
Sambu na Nki mpi Nki Mutindu Bo Ke Tungaka Banzo ya Kimfumu?
Mutindu zina yina ke monisa, Banzo ya Kimfumu kele bisika yina bo ke longaka malongi ya Biblia yina ke tubilaka mingi Kimfumu ya Nzambi—ntu-diambu ya kisalu ya Yezu.—Luka 8:1.
Yo kele bisika ya nene ya lusambu ya kieleka. Bo ke yidikaka kisalu ya kusamuna nsangu ya mbote na konso bwala katuka na Banzo ya Kimfumu. (Matayo 24:14) Banzo ya Kimfumu me swaswana na nene mpi na mutindu bo ke tungaka yo; kansi yonso ke vandaka ya kukonda mindondo, mpi mbala mingi mabundu mingi ke sadilaka Nzo ya Kimfumu mosi. Na bamvula ya me luta, sambu ntalu ya mabundu ke landa kukuma mingi, beto me tunga Banzo ya Kimfumu kuluta 10 000 (disongidila, kiteso ya tanu konso kilumbu). Beto ke zwaka mbongo wapi?—Matayo 19:26.
Bo ke tungaka yo na nsadisa ya makabu yina beto ke tulaka kisika mosi. Bo ke tindaka makabu yai na biro ya filiale sambu mabundu yina kele ti mfunu ya kutunga to kuyidika Banzo ya Kimfumu kusadila yo.
Bo ke tungaka yo na bampangi ya luzolo ya mbote ya me katuka na bisika yonso. Na bansi mingi, bo me salaka Bimvuka ya Kutunga Banzo ya Kimfumu. Bimvuka ya bansadi ya kisalu ya kutunga mpi bampangi ya nkaka ya luzolo ya mbote ke kwendaka na mabundu ya insi mosi, ata na bisika ya ntama, sambu na kusadisa mabundu na kutunga Banzo ya Kimfumu na bo. Na bansi ya nkaka, bo me ponaka Bambangi ya kufwana sambu na kutwadisa kisalu ya kutunga mpi ya kuyidika Banzo ya Kimfumu. Ata bampangi mingi ya luzolo ya mbote yina me zaba kisalu ya kutunga ke kudipesaka na konso kisika yina bo ke salaka kisalu ya kutunga, bampangi ya mabundu ya bisika yina bantu ke salaka kisalu ya mingi. Mpeve ya Yehowa mpi bikesa yina bansadi na yandi ke salaka na ntima ya mvimba ke sadisaka sambu bisalu yai yonso kusalama.—Nkunga 127:1; Bakolosai 3:23.
Sambu na nki beto ke bingaka bisika na beto ya lusambu Banzo ya Kimfumu?
Inki mutindu beto ke tungaka Banzo ya Kimfumu na nsi-ntoto ya mvimba?
Longuka Mambu Mingi
BALUKUTAKANU
Inki Mambu Ke Salamaka na Nzo ya Kimfumu?
Kota na kati mpi tala nge mosi mutindu yo kele.
BANANI KE SALA LUZOLO YA YEHOWA BUBU YAI?
Inki Mutindu Balukutakanu ya Bambangi ya Yehowa Ke Salamaka?
Keti nge me kudiyulaka nki mambu ke salamaka na balukutakanu na beto? Ntembe kele ve nde nge ta yituka malongi ya mbote ya me simbama na Biblia yina nge ta baka kuna.
kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn